Labanan sa Britanya

Ang Labanan sa Britanya (Ingles: Battle of Britain, Aleman: Luftschlact um England, literal na kahulugan "Labanan sa Himpapawid sa Inglatera") ay ang pangalang binigay sa kampaniya ng Ikalawang Digmaang Pandaigdig na inilunsad ng Hukbong Himpapawid ng Alemanya (Luftwaffe) laban sa Reino Unido sa tag-init at taglagas ng 1940. Ang pangalan sa Ingles ay hango sa tanyag na talumpati ni Punong Ministro Winston Churchill sa House of Commons: "... the Battle of France is over. I expect that the Battle of Britain is about to begin." (... Ang labanan sa Pransiya ay nagwakas. Inaasahan ko na magsisimula na ang Labanan sa Britanya).[1]

Ang Labanan sa Britanya ay ang unang malakihang kampaniya na nakipaglabanan sa pamamagitan lamang ng himpapawid,"92 Squadron – Geoffrey Wellum." Battle of Britain Memorial Flight via raf.mod.uk.. Retrieved 17 November 2010. at siya ding pinakamalaki at pinakamatinding kampaniyang panghimpapawid na pagbobomba sa buong digmaan. Ang layunin ng Alemanya ay magkaroon ng superioridad sa himpapawid laban sa Royal Air Force (Maharlikang Hukbong Himpapawid, RAF), lalu na ang Fighter Command. Simula Hulyo 1940, naging pangunahing target ang ang mga eskolta at sentro ng marino, tulad ng sa Portsmouth; ngunit makalipas ang isang buwan, nilipat ng Luftwaffe ang mga pag-atake tungo sa mga paliparan at imprastraktura ng RAF. Kinalaunan binomba din ng Luftwaffe ang mga lugar na may malaking kabuluhan sa pulitika gamit ang istratehiya ng pananakot na pagbobomba.

Sa pamamagitan ng pagpigil sa Aleman na makamit ang superyoridad sa himpapawid, nagwakas ang labanan at maging ang banta ni Hitler na simulan ang Operation Sea Lion, kung saan lulusubin at sasakupin ang Britanya gamit ang kaparaanang ampibyo at himpapawid. Ngunit nagpatuloy pa rin ang pagbobomba ng Aleman sa Britanya na kinilala bilang The Blitz. Ang kabiguan ng Alemanya na makamit ang layunin nito na wasakin ang depensang himpapawid ng Britanya, o puwersahin ang Britanya na makipag-negosasyon sa armistisyo o sa tahasang pagsuko, ay kinikilalang una nitong pagkatalo at mahalagang sandali na makakaapekto sa nalalabing bahagi ng digmaan.

 Mga nota 

 Mga sanggunian 

Kategorya:Ikalawang Digmaang Pandaigdig